[{"text_idx": "#000000", "text": "Gure landetxea Baztan haran xarmangarrian kokaturik dago, Nafarroako iparraldean. Urruska mendiaren (999 m.) gerizupean babesturik dago etxea, Elizondo herriarena den Beartzungo auzo urrun eta ederrean."}, {"text_idx": "#000001", "text": "1990. urtean hasi ziren Joxepi Miura etxekoandrea eta bere familia guzia gogor afera hauetan lanean, Urruska izanik zonalde guziko landetxeen aintzindari."}, {"text_idx": "#000002", "text": "XVIII. mendeko baserri hau, tokiko etxe tipikoen adibide garbia da. Guziz zaharberritua, 2001. urtean Kalitate Turistikoaren Konpromezuaren zertifikazioa lortu zuen, bere lan on, zerbitzuak, dekorazio zaindua eta kokapen paregabeagatik."}, {"text_idx": "#000004", "text": "6 urtetik goitiko haurrak har daitezke ostatu (ez dago sehaskarik edo ohe osagarririk jartzeko aukerarik)."}, {"text_idx": "#000005", "text": "Gosari eta afari zerbitzua eskaintzen dugu.\nBaserrian bertan egindako eta hazitako produktuak. + INFO"}, {"text_idx": "#000006", "text": "Landetxearen oinarri nagusia gure abeltzaintza-ustiategi extensiboa da. Etxeko animaliak (behiak, ardiak, txerriak, etab.) gure aitatxi-amatxiek erakutsi ziguten errespetu eta gogo berarekin hazten ditugu. Abeltzaintza da, gainera, gure belaiak eta harana garbi eta berde mantentzeko oinarri nagusia, sasi eta bide itxirik gabe.\nUrruskara hurbilduz, nekazal etxe eta famili baten egunerokoa nolakoa den ikusteko modua izanen duzu."}]